
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ7/6481 (1) 


Αναγνώριση Νοσοκομειακών μονάδων ως κατάλληλων για 
άσκηση των γιατρών. 

Ο ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 
Εχοντας υπόψη 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Τις αριθ. 5/30.6.95, 8/5.10.95, 8/10.8.95 γνωμοδο¬ 
τήσεις της Υποεπιτροπής για αναγνώριση Κέντρων για χο¬ 
ρήγηση ειδικότητας. 

3. Την αριθ. 3289/7.11.95 απόφαση της Εκτελεστικής 
Επιτροπής του ΚΕΣΥ, αποφασίζουμε: 

I. Κυρώνουμε την ανωτέρω (3) σχετική γνωμοδότηση 
της Ε.Ε. του ΚΕ.Σ.Υ., με την οποία αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 


άσκηση ίων γιατρών στις αναφερόμενες ειδικότητες: 

1. Νομ/κό Γεν. Νοσ/μείο Δυτικής Αττικής 

Μικροβιολογικό Εργαστήριο: Πλήρη άσκηση στην Μι¬ 
κροβιολογία 

2. Γεν. Περιφ. Αντικαρκινικό Νοσ/μείο Πειραιά «ΜΕ- 
ΤΑΞΑ» 

Ουρολογικό Τμήμα: Πλήρη άσκηση στην Ουρολογία 

3. Γεν. Νομ/κό Νοσ/μείο Χαλκιδικής 

Παιδιατρικό τμήμα: 1 1/2 χρόνο στην Παιδιατρική 

4. Νοσ/μείο Νοσημάτων θώρακος Νοτιοδυτικής Ελλά¬ 
δας «Ο ΑΓ. ΑΝΔΡΕΑΣ» 

Α και Β Πνευμονολογικά τμήματα: Πλήρη άσκηση στην 
Πνευμονολογία με την προϋπόθεση άτι οι ειδικευόμενοι 
με ευθύνη του τομέα και συνεννόηση των Επιστημονικών 
Δ/ντών, θα μετακινούνται σε Νοσ/μεία πλήρους άσκησης 
για Μονάδα Εντατικής θεραπείας, Καρδιολογία και θω- 
ρακοχειρουργική. 

5. Γεν. Νομ/κό Νοσ/μείο Χαλκίδας 

Χειρουργικά τμήμα: Πλήρη άσκηση στη χειρουργική 

6. Γεν. Νομ/κό Νοσ/μείο Κορίνθου 

Παθολογικό τμήμα: 2 χρόνια στην Παθολογία 

II. Από τις διατάξεις της παρούοας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Αθήνα, 21 Νοεμβρίου 1995 

Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

—Η*■- 

Αριθ. 141889 (2) 

Παροχή ειδικής αποζημίωσης στους υπαλλήλους της Κ.Υ. 
του Υπ. Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικό Όρ¬ 
γανα», 

β) του Π.Δ/τος 278/88 «Οργανισμός του Υπουργείου 
Δικαιοσύνης», 

γ) της παρ. 5 του άρθρου 24 του Ν. 2145/1993 «Ρύθ¬ 
μιση θεμάτων εκτελέσεων ποινών κ.λπ.», 

δ) της παραγράφου 19 εδ. 3 του άρθρου 16 του Ν. 
2298/95 (ΦΕΚ 62Α'). 

2. Την ανάγκη ταχείας εφαρμογής των διατάξεων της 
συνθήκης για την Ευρωπαϊκή Ένωση κσι την επίτευξη των 
στόχων των σχετικών με την συνεργασία στους τομείς της 
Δικαιοσύνης και των Εσωτερικών Υποθέσεων. 

3. Την άμεση και επιτακτική ανάγκη για την καλύτερη 
εφαρμογή της σύμβασης δήβπςβη. 

4. Την ανάγκη παροχής κινήτρων στους υπαλλήλους 
των Υπηρεσιών της Κ.Υ. του Υπουργείου Δικαιοσύνης, κα¬ 
θώς και των Ιατροδικαστικών Υπηρεσιών Αθηνών και Πει¬ 
ραιώς, ώστε οι Υπηρεσίες αυτές να ανταποκριθούν πλή¬ 
ρως, στο ρόλο, που καλούνται να διαδραματίσουν στην 
υλοποίηση της συνθήκης για την Ευρωπαϊκή Ένωση στον 
τομέα της Δικαιοσύνης. 

5. Τις Υπουργικές αποφάσεις 50065/15.7.1993 (ΦΕΚ 
528/15.7.93 τ Β’) και 127019/30.11.93 (ΦΕΚ 875/ 

2.12.1993 τ.Β'). 

6. Τηναριθμ. 9.038/29 11.1995 γνωμοδότηση του Νο¬ 
μικού Συμβούλου του Υπουργείου Δικαιοσύνης, αποφασί¬ 
ζουμε: 

1. Χορηγούμε ειδική αποζημίωση στους υπαλλήλους 
(μονίμους και εκτάκτους) της Κεντρικής Υπηρεσίας του 
Υπουργείου Δικαιοσύνης και των Ιατροδικαστικών Υπηρε¬ 
σιών Αθηνών και Πειραιώς, για την επίτευξη των σκοπών 
που αναφέρονται στις παραγράφους 2 έως 4 του σκεπτι¬ 
κού της απόφασης αυτής. 

2. Της ειδικής αυτής αποζημίωσης δεν δικαιούνται: 

α) οι υπάλληλοι των Υπηρεσιών που αναφέρονται στην 
παράγραφο 1 εφόσον: 1) τελούν σε άδεια άνευ αποδοχών 
ή αργία ή διαθεσιμότητα, 2) είναι απεσπασμένοι σε άλλες 
υπηρεσίες, εξαιρουμένων των αποσπασμένων σε Πολι¬ 
τικά Γραφεία μελών της Κυβέρνησης και Υφυπουργών, 
καθώς και σε Γραφεία Γενικών Γραμματέων Υπουργείων 
και Βουλευτών, 3) ευρίσκονται σε αναρρωτική άδεια πέ¬ 
ραν του διμήνου. 

β) Οι αποσπώμενοι υπάλληλοι στις υπηρεσίες της παρα¬ 
γράφου 1. 

3. Για νεοδιοριζόμενους, καθώς και για αποχωρούντες 
λόγω συνταξιοδότησης υπαλλήλους, προϋπόθεση για την 
καταβολή της ειδικής αποζημίωσης είναι να έχουν υπηρε¬ 
τήσει κατά μήνα τουλάχιστον δέκα πέντε (15) ημερολογια¬ 
κές ημέρες. 

4. Η δαπάνη για την ειδική αυτή αποζημίωση βαρύνει 
άτοκο ειδικό λογαριασμό με την ονομασία «Δικαιώματα 
εφαρμογής της Συνθήκης για την Ευρωπαϊκή Ένωση στον 
τομέα της Δικαιοσύνης», ο οποίος τηρείται στην Τράπεζα 
της Ελλάδος και συστήθηκε με την αριθμ. 50065/ 

15.7.1993 (ΦΕΚ 528/15.7.93 τ.Β’) υπουργική από¬ 
φαση. 

5. Έσοδο του ειδικού λογαριασμού της προηγουμένης 
παραγράφου αποτελεί το προβλεπόμενο από την παρά¬ 
γραφο 5, του άρθρου 24 του Ν. 2145/93 ποσοστό 0,8%, 
το οποίο με την παράγρ. 19 εδ. 3 του άρθρου 16 του Ν. 
2298/95 αυξήθηκε σε 3,8% επί των εισπραιτομένων από 
το ΤΑΧΔΙΚ ποσών, σύμφωνα με την παράγ. 2 του άρθρου 
24 του Ν. 2145/93, το οποίο και θα κατατίθεται κάθε 
μήνα στον τηρούμενο στην Τράπεζα της Ελλάδος ειδικό 
λογαριασμό, κατόπιν εντολής του Γενικού Λογιστηρίου, η 
οποία θα εκδίδεται μαζί με την κατανομή των ειαπραττο- 
μένων από το ΤΑΧΔΙΚ ποσών σύμφωνα με την παρ. 2 του 
άρθρου 24 του Ν. 2145/93. 


6. Η διαχείριση του ειδικού λογαριασμού θα γίνεται από 
Πενταμελή διαχειριστική επιτροπή, η οποία συγκροτείται 
με απόφασή μας. Η θητεία των μελών αυτής θα είναι τριε- 
τής και θα συμμετέχουν στη σύνθεσή της ο Γ ενικός Διευ¬ 
θυντής Οργάνωσης - Πληροφορικής κ.λπ., οι Προϊστάμε¬ 
νοι των Διευθύνσεων Προσωπικού και Οικονομικού της 
Κ.Υ. και δύο (2) εκπρόσωποι των εργαζομένων στην ΚΎ. 
του Υπ. Δικαιοσύνης που θα υποδεικνύονται από το Δ.Σ. 
του Συλλόγου των υπαλλήλων της Κ.Υ. του Υπ. Δικαιοσύ¬ 
νης. 

7. Αρμοδιότητες της Διαχειριστικής Επιτροπής είναι η 
κατανομή του προς πληρωμή κατά μήνσ ποσού, υπογραφή 
ενταλμάτων - επιταγών - καταστάσεων πληρωμών, 
έγκριση προϋπολογισμού και απολογισμού. 

Τέλος, ρύθμιση κάθε άλλης λεπτομέρειας που δεν έχει 
προβλεφθεί με την παρούσα απόφαση. 

8. Η πληρωμή της ειδικής αποζημίωσης θα γίνεται κάθε 
δίμηνο με ειδικές μισθοδοτικές καταστάσεις, τις οποίες 
θα συντάσσει η υπηρεσία εκκαθάρισης αποδοχών 7ων 
υπαλλήλων της Κεντρικής Υπηρεσίας του Υπουργείου Δι¬ 
καιοσύνης, για όλους τους δικαιουμένους την αποζημίωση 
αυτή υπαλλήλους. 

9 Για τη σύνταξη των ανωτέρω μισθοδοτικών καταστά¬ 
σεων, η Διεύθυνση Προσωπικού της Κεντρικής Υπηρεσίας 
του Υπουργείου Δικαιοσύνης, θα καταρτίζει πίνακες των 
δικαιουμένων υπαλλήλων την ειδική αποζημίωση κάθε 
μήνα, τους οποίους θα αποστέλει στη Διεύθυνση Οικονο¬ 
μικού. 

10. Οι μισθοδοτικές καταστάσεις με την ειδική αποζημί¬ 
ωση, επί των οποίων θα έχουν υπολογιοθεί οι νόμιμες κρα¬ 
τήσεις, θα αποστέλλονται οτο ΤΑΧΔΙΚ, κάθε δίμηνο, προ- 
κειμένου να ενταλματοποιηθεί η δαπάνη και θεωρηθεί 
από τον Πάρεδρο του 7ου Μονομελούς Κλιμακίου του 
Ελεγκτικού Συνεδρίου. 

11. Η κατανομή του ποσού που συγκεντρώνεται κάθε 
δίμηνο στον ειδικό λογαριασμό, από το ποσοστό του 3,8% 
επί των εισπραιτομένων από το ΤΑΧΔΙΚ ποσών, σύμφωνα 
με την παράγραφο 2, του άρθρου 24 του Ν. 2145/93, γί¬ 
νεται στους δικαιούχους κατανεμομένους σε δϋο ομάδες 
αναλόγως του μισθολογικού κλιμακίου που έχει έκαστος 
ως εξής: 

Α’Ομάδα : 1 - 16 Μ.Κ. 

Β’ Ομάδα: 17-28 Μ.Κ. 

Ο δικαιούχος της Β' Ομάδας λαμβάνει το 95% του πο¬ 
σού της Ειδικής αποζημίωσης του δικαιούχου της Α' Ομά¬ 
δας. 

12. Η ανωτέρω ειδική αποζημίωση υπόκειται στις νόμι¬ 
μες κρατήσεις υπέρ των Ασφαλιστικών Ταμείων. 

13. Ως πρώτο δίμηνο για την κατανομή της Ειδικής αυ¬ 
τής αποζημίωσης ούμφωνα με την παρούσα απόφαση, 
ορίζεται το δίμηνο Ιουλίου - Αυγούστου 1995. 

14. Η κατά τα ανωτέρω ειδική αποζημίωση, ως μη βαρύ- 
νουσα τον Κρατικά Προϋπολογισμό, δεν επηρεάζει την 
καταβολή του ειδικού επιδόματος στους αναφερομένους 
στην παράγραφο 1 και 2 της παρούσας υπαλλήλους (πα- 
ραγ. 8, του άρθρου 41 του Ν. 2065/92). 

Από την απόφαση αυτή δεν προκαλεΐται δαπάνη οε βά¬ 
ρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Νοεμβρίου 1995 

Ο ΥΠΟΫΡΓΟΣ 

ΙΩΑΝΝΗΣ ΠΟΤΤΑΚΗΣ 
-♦- 

Αριθ. 1023/2/43-γ (3) 

Όροι διενέργειας τεχνικών παιγνίων στα δημόσια κέντρα. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρου 12 παρ. 3 και 5 του Ν. 
1481/1984 (Α' 152) «Οργανισμός Υπουργείου Δημόσιας 
Τάξης», όπως τροποποιήθηκε και συμπληρώθηκε με τα 
άρθρα 1 του Ν 1590/1986 (Α' 49) και 36 του Ν. 2168/ 
1993 {Α' 1471. 

2 . Τις διατάξεις του άρθρου 29Α του Ν. 1558/1985 (Α' 
137) «Κυβέρνηση και Κυβερνητικά Όργανα», όπως προ¬ 
στέθηκε με ίο άρθρο 27 του Ν. 2081/1992 (Α' 154). 

3. Τις διατάξεις των άρθρων 134 και 135 του Π.Δ. 141/ 
1991 (Α' 58) «Αρμοδιότητες οργάνων και υπηρεσιακές 
ενέργειες του προσωπικού του Υπουργείου Δημόσιας Τά¬ 
ξης και θέματα οργάνωσης Υπηρεσιών», όπως τροποποιή¬ 
θηκαν και συμπληρώθηκαν με τα άρθρα 7 και 8 του Π.Δ. 
38/1994 (Α' 30) 

4. Τις διατάξεις του άρθρου 22 του Α.Ν. 258/1936, 
όπως αυτό κωδικοποιήθηκε με το άρθρο 13 του Β.Δ. 29/ 
1971 (Α' 21) «Περί κωδικοποιήσεως εις ενιαίον κείμενον 
των ισχυουοών διατάξεων περί τυχηρών και μη παι- 
γνίων». 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Προϋποθέσεις χορήγησης αδειών - Συγκρότηση και 
έκταση αρμοδιότητας Επιτροπής 

1 Η απαι Γούμενη, σύμφωνα με τις διατάξεις του άρθρου 
5 του Β.Δ. 29/1971, άδεια διενέργειας τεχνικών παιγνίων 
στα δημόσια κέντρα γενικά (ξενοδοχεία, καφενεία, αίθου¬ 
σες αναγνωρισμένων οωματεϊων πάσης φύσεως και 
οποιουσδήποτε χώρους προσιτούς στο κοινό) χορηγείται 
όπου τούτο επιτρέπεται από την κείμενη νομοθεσία, από 
το Τμήμα Ασφαλείας ή Αστυνομικό Τμήμα, που ασκεί κα¬ 
θήκοντα ασφαλείας. Προκειμένου περί αμιγών αιθουσών 
διενέργειας τεχνικών παιγνίων,η άδεια χορηγείται ύστερα 
από γνωμοδότΐ'ιση Τριμελούς Επιτροπής, που αποτελειται 
από έναν (1) Αξιωματικό της Ελληνικής Αστυνομίας, ώς 
Πρόεδρο, έναν ;1) μηχανικό της αρμόδιας Υπηρεσίας της 
Πολεοδομίας και έναν (1) επόπτη Δημόσιας Υγείας, ως 
μέλη, η οποία συγκροτείται με πράξη του διευθυντή της 
οικείας Διεύθυνης Ασφάλειας ή Διεύθυνσης Αστυνομίας ή 
Αστυνομικής Διεύθυνσης, στην οποία υπάγεται διοικητικά 
η αρμόδια προς χορήγηση της σχετικής άδειας Υπηρε¬ 
σία. 

2. Η ανωτέρω Επιτροπή γνωματεύει για την καταλληλό¬ 
τητα της αίθουσας από απόψεως αερισμού, φωτισμού, 
θέρμανσης, δομικής και λοιπών όρων, που ανάγονται στην 
προστασία της υγείας των θαμώνων, καθώς και αν αυτά 


δύνανται να επιτηρούνται με ευχέρεια από την Αστυνο¬ 
μία. 

3. Για τα καταστήματα που έχουν εφοδιαοθεί με άδεια 
λειτουργίας, αύμφωνα με τις διατάξεις του Υγειονομικού 
Κανονισμού, δεν απαιτείται γνωμάτευση από την ανωτέρω 
Επιτροπή, πλην όμως, εξετάζονται για το δυσεπιτήρητο 
αυτών από το διοικητή της αρμόδιας Υπηρεσίας ή άλλον 
Αξιωματικά που ορίζεται απ’ αυτόν. 

4. Ειδικά, η άδεια διενέργειας τεχνικών παιγνίων σε 
αναπήρους, σύμφωνα με το άρθρο 6 του Β.Δ. 29/1971, 
χορηγείται, για μεν την περιφέρεια των Γενικών Αστυνομι¬ 
κών Διευθύνσεων Αττικής και Θεσσαλονίκης από τις οι¬ 
κείες Διευθύνσεις Ασφαλείας, για δε την περιφέρεια των 
Αστυνομικών Διευθύνσεων Νομών από την οικεία Διεύ¬ 
θυνση. 

Άρθρο 2 

Προσφυγή 

Σε περίπτωση απόρριψης της αίτησης για χορήγηση 
άδειας διενέργειας τεχνικών παιγνίων, επιτρέπεται η 
άσκηση ενδικοφανούς προσφυγής, σύμφωνα με τα ειδι¬ 
κότερα οριζόμενα στην παρ. 6 του άρθρου 134 του Π.Δ. 
141/1991, όπως αυτή προστέθηκε με το άρθρο 7 του 
Π.Δ. 38/1994. 

Άρθρο 3 

Απαγόρευση διενέργειας παιγνίων - 
Έννοια δυσεπιτήρητου 

1. Απαγορεύεται η χορήγηση άδειας διενέργειας τεχνι¬ 
κών παιγνίων ατα δημόσια κέντρα γενικά που κρίνονται ως 
αστυνομικώς δυσεπιτήρητο. 

2. Ως αστυνομικώς δυσεπιτήρητο θεωρείται το δημόσιο 
κέντρο, που βρίσκεται σε τέτοια θέση, ώστε η απόσταση 
από την οποία γίνεται αντιληπτός ο αστυνομικός που το 
πλησιάζει, παρέχει τη δυνατότητα στο διευθυντή του κέ¬ 
ντρου ή στα μετέχοντα των παιγνίων άτομα να μεταβάλ¬ 
λουν τον τρόπο διεξαγωγής τους ή να αποκρύπτουν ευχε- 
ρώς τα πειστήρια διενέργειας τυχερών ή μικτών παιγνίων ή 
να αποφεύγουν τη σύλληψη και ιδίως όταν: 

α. Το κέντρο διαθέτει περισσότερες από μία αίθου¬ 
σες. 

β. Η κυρία είσοδος και έξοδος αυτό δεν βρίσκονται επί 
δημοσίας οδού ή το κέντρο διαθέτει και άλλη είσοδο ή 
έξοδο, που οδηγεί σε ιδιωτική κατοικία ή ακάλυπτους ιδι¬ 
ωτικούς χώρους, απ' όπου είναι ευχερής η διαφυγή των 
παικτών. 

γ. Η αίθουσα διεξαγωγής των παιγνίων δεν βρίσκεται οε 
υπόγειο ή σε όροφο ή ημιώροφο του κτιρίου. 

δ Ότον οι υαλοπίνακες (τζαμαρίες) επικαλύπτονται με 
αδιαφανές χαρτί ή ύφασμα ή με άλλα αντικείμενα, με τα 
οποία παρεμποδίζεται η επιτήρηση της αίθουσας απέξω. 

Άρθρο 4 

Γενικές Υποχρεώσεις 

1. Η διενέργεια τεχνικών παιγνίων επιτρέπεται μόνο 
στις κύριες αίθουσες του δημοσίου κέντρου, που ιδρύεται 
για το σκοπό αυτό. Απαγορεύεται η διενέργεια τεχνικών 
παιγνίων οε ιδιαίτερα διαμερίσματα ή χώρους των ανω¬ 
τέρω δημοσίων κέντρων. 

2. Στα ξενοδοχεία επιτρέπεται η διενέργεια τεχνικών 
παιγνίων μέσα οε μια από τις κύριες αίθουσες, που δεν 
επικοινωνεί αμέσως με δωμάτιο ύπνου, προκειμένου δε 

για τα υπαίθρια (καλυμμένα η ακάλυπτα) ΛΟΥΝΑ ΠΑΡΚ η 
διενέργεια τεχνικών παιγνίων επιτρέπεται μόνο σε ιδιαί¬ 
τερο εντός αυτών περιφραγμένο ή κατ’ άλλον τρόπο χωρι¬ 
σμένο χώρο, ώστε να παρεμποδίζεται η παρουσία ή συμ¬ 
μετοχή στα παίγνια ανηλίκων κάτω των 17 ετών. 

3. Οι διευθυντές των κέντρων ή οι υποδεικνυόμενοι ως 
υπεύθυνοι αυτών υποχρεούνται να αναρτούν οε εμφανές 
μέρος της αίθουσας διενέργειας τεχνικών παιγνίων πινα¬ 
κίδα ευανάγνωστη με την ένδειξη «ΑΠΑΓΟΡΕΥΕΤΑΙ Η 
ΠΑΡΟΥΣΙΑ ή ΣΥΜΜΕΤΟΧΗ ΑΝΗΛΙΚΩΝ ΠΟΥ ΔΕΝ ΣΥ¬ 
ΜΠΛΗΡΩΣΑΝ ΤΟ 17ο ΕΤΟΣ ΤΗΣ ΗΛΙΚΙΑΣ ΤΟΥΣ». 

Αρθρο 5 

Ωρες διενέργειας των παιγνίων 

1. Οι ώρες διενέργειας των τεχνικών παιγνίων καθορί¬ 
ζονται ως ακολούθως: 

α. Στα δημόσια κέντρα, αίθουσες ξενοδοχείων, εντευ¬ 
κτηρίων συλλόγων, σωματείων κ.λπ 09.00 έως 01.00 
ώρας της επόμενης ημέρας. 

Τις Κυριακές και εξαιρέσιμες ημέρες από ΙΟ.ΟΟ' έως 
01.00 ώρας. 

β. Στα σφαιριστήρια από 10.00 έως 23.00' ώρας 

2. Κατά τις ώρες κοινής ησυχίας, όπως αυτές ορίζονται 
στη σχετική Αστυνομική Διάταξη δεν επιτρέπεται η διε¬ 
νέργεια τεχνικών παιγνίων, που προξενούν θόρυβο (τάβλι, 
ποδοαφαιράκια κ.λπ.). 

3. Απαγορεύεται η διενέργεια οποιοσδήποτε παιγνίου 
στους προαναφερόμενους χώρους από το πρωί της Μεγά¬ 
λης Πέμπτης μέχρι και το πρωί της Δευτέρας του Πάσχα. 

4. Σε περίπτωση παράβασης διατάξεως του παρόντος 
άρθρου ευθύνονται οι διευθυντές των κέντρων, οι υποδει¬ 
κνυόμενοι ως υπεύθυνοι, καθώς και οι συμμετέχοντας στα 
παίγνια. 

Άρθρο 6 

Κυρώσεις 

Οι παραβάτες της παρούσας διώκονται και τιμωρούνται 
σύμφωνα με τις διατάξεις της παρ, 4 του άρθρου 13 του 
Β.Δ. 29/1971, εάν η πράξη δεν τιμωρείται βαρύτερα από 
άλλη διάταξη. 

Άρθρο 7 

Καταργούμενες διατάξεις 

Από την ισχύ της παρούσας καταργείται κάθε προγενέ¬ 
στερη Αστυνομική Διάταξη σε όλη την Επικράτεια, που 
ρυθμίζει το ίδιο αντικείμενο. 

Άρθρο 8 
Ισχύς 

Η παρούσα ισχύει στην περιοχή αρμοδιότητας της Ελλη¬ 
νικής Αστυνομίας από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Εγκρίθηκε από τον Υπουργό Δημ. Τάξης στις 
28.11.1995). 

Αθήνα, 28 Νοεμβρίου 1995 

0 Αρχηγός 

Αντιστράτηγος ΕΜΜΑΝΟΥΗΛ ΧΟΥΡΔΑΚΗΣ 


Αριθ. ΔΔΟ/Φ. 101. 23/769 2 Α) 

Σύσταση Συμβουλίου Χωροταξίας Οικισμού και Περιβάλ¬ 
λοντας (ΣΧΟΠ) στο Υπουργείο Αιγαίου. 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΚΑΙ 
ΑΙΓΑΙΟΥ 

Εχοντας υπόψη: 

1. Τις διατάξεις: 

α) Του Ν 1558/85 «Κυβέρνηση και Κυβερνητικά Όρ¬ 
γανα». 

β) Του άρθρου 27 του Ν. 2081/92 με το οποίο προστέ¬ 
θηκε άρθρο 29Α στο Ν. 1558/85. 

γ) Του Π.Δ 1/1986 «Καθορισμός αρμοδιοτήτο>ν Υπουρ¬ 
γείου Αιγαίου» {και ειδικότερα η περίπτωση ζ της παρα¬ 
γράφου 3 του άρθρου 2). 

δ) Του άρθρου 19 του Ν. 1599/86 «Σχέσεις κράτους - 
πολίτη και άλλες διατάξεις». 

2. Τηνοριθμ. πρωτ 845/23.12.1991 Γνωμοδότηση του 
Β Τμήματος του Νομικού Συμβουλίου του Κράτους σύμ¬ 
φωνα με την οποία το Υπουργείο Αιγαίου θα πρέπει να 
ασκεί το σύνολο των αρμοδιοτήτων που μεταβιβάσθηκαν 
σ’ αυτό από το Υπουργείο Χωροταξίας, Περιβάλλοντος και 
Δημοσίων Έργων 

3. Το αριθμ. πρωτ. ΔΙΔΑΔ/ Φ.37/ 409/ 134311/ 
19.12.1994 ΤΕΙΕΧ του Υπουργείου Προεδρίας της Κυ¬ 
βέρνησης σχετικά με την συμμετοχή γυναικών στα συλλο¬ 
γικά όργανα. 

4. Την ανάγκη θέσπισης συλλογικών συμβουλευτικών 
οργάνων στο Υπουργείο Αιγαίου για θέματα που αναφέρο- 
νται στην περίπτωση ζ της παραγράφου 3 του άρθρου 2 
του Π.Δ. 1/1986, αποφασίζουμε: 

Άρθρο Ιο 

Συστήνουμε δμελές Συμβούλιο Χωροταξίας, Οικισμού 
και Περιβάλλοντος (ΣΧΟΠ) στο Υπουργείο Αιγαίου αποτε- 
λούμενο από τους εξής: 

1. Τέσσερις (4) μονίμους υπαλλήλους του Κλάδου ΠΕ 
Μηχανικών, με βαθμό Α , που υπηρετούν σε Δημόσιες 
Υπηρεσίες, του χώρου ευθύνης του Υπουργείου Αιγαίου, 
με τους αναπληρωτές τους. 

2 Έναν (1) εκπρόσωπο του Τεχνικού Επιμελητηρίου 
Ελλάδος (ΤΕΕ) με τον αναπληρωτή του. 

Γραμματέας του Συμβουλίου ορίζεται μόνιμος υπάλλη¬ 
λος του Υπουργείου Αιγαίου με βαθμό Α ή Β' 

Ο Πρόεδρος, τα μέλη, ο γραμματέας του Συμβουλίου με 
τους αναπληρωτές τους, ορίζονται με απόφαση του 
Υπουργού Αιγαίου. 

Ο εκπρόσωπος του Τ.Ε.Ε. προτείνεται από τον οικείο 
φορέα. 

Άρθρο 2ο 

Λειτουργία 

1. Η θητεία των μελών τακτικών και αναπληρωματικών 
είναι δύο χρόνων και λήγει την 31η Δεκεμβρίου του επό¬ 
μενου έτους από εκείνο που ορίσθηκαν. Αν κάποιο μέλος 
παραιτηθεί, εκπέσει. πεθάνει, αντικατασταθεί ή αποχω¬ 
ρήσει διορίζεται νέο μέλος με τον τρόπο που προβλέπεται 
από τις κείμενες διατάξεις για το υπόλοιπο της θητείας 
του μέλους που αντικαθιστά. 

2. Ο Υπουργός Αιγαίου ή ο Γενικός Γραμματέας του 

Υπουργείου Αιγαίου, μπορούν να παρίστανται σε φάσεις 
της συνεδρίασης προηγούμενες από τη συζήτηση, κατά 
την οποία λαμβάνεται η απόφαοη 

3. Τα μέλη που είναι απάντα ή κωλύονται να παρευρε- 
θούν στις συνεδριάσεις αναπληρούντοι από τα αναπληρω¬ 
ματικά μέλη τους, 

4. Το Συμβούλιο βρίσκεται σε απαρτία αν ο αριθμός των 
παρόντων μελών είναι μεγαλύτερος από τον αριθμό απά¬ 
ντων. 

5. Το Συμβούλιο συνέρχεται με κλήτευση του προέδρου 
ή του γραμματέα του, σε τοπο και χρόνο που ορίζονται από 
αυτούς. Μπορεί να οριστεί κοι τακτή ήμερα συνεδριά- 
σεως, οπότε δεν απαιτείται, ιδιαίτερη κλήτευση. Η κλή¬ 
τευση μπορεί να γίνει και με τηλεφώνημα ή τηλεγράφημα. 
Στις περιπτώσεις δε αυτές αποδεικνύεται από σχετική ση¬ 
μείωση οε ειδικό βιβλίο, η οποία πρέπει να φέρει χρονολο¬ 
γία του προσώπου που έκανε την κλήτευοη. 

Η κλήτευση αναφέρει και όλα τα θέματα της ημερήσιας 
διάταξης και κοινοποιείται τουλάχιστον τρεις (3) ημέρες 
νωρίτερα από την ημερομηνία σύγκλησης στα τακτικά και 
αναπληρωματικό μέλη. 

Για κατεπείγουσες περιπτώσεις σύγκλησης η κλήτευση 
μπορεί να επιδοθεί την προηγούμενη της ημέρας της σύ¬ 
γκλησης για έκτακτη συνεδρίαση με θέματα μόνο τα κατε- 
πείγοντα και όχι όλα της ημερήσιας διάταξης της τακτικής 
συνεδρίασης, εκτός αν αποφασισθεϊ αλλιώς με ομοφωνία 
των παρόντων. 

6. Οι συνεδριάσεις είναι μυστικές. Ο Πρόεδρος μπορεί 
να καλεί στις συνεδριάσεις οποιοδήποτε υπάλληλο ή ιδι¬ 
ώτη για παροχή πληροφοριών ή γνωμών οε σχέση με τα 
συζητούμενα θέματα. 

7. Εισηγητές των θεμάτων στις συνεδριάσεις είναι οι 
καθ' ύλην αρμόδιοι για το θέμα Προϊστάμενοι του Υπουρ¬ 
γείου Αιγαίου. Ο Πρόεδρος μπορεί να ορίσει και μέλος του 
Συμβουλίου για ειδικότερη μελέτη, και εισήγησή του προς 
συζήτηση θέματος. 

8. Οι γνωμοδοτήσεις που πρέπει να είναι με επάρκεια 
δικαιολογημένες λαμβάνονται με ψηφοφορία φανερή και 
με πλειοψηφία των παρόντων. Σε περίπτωση ισοψηφίας 
επικρατεί η γνώμη με την οποία συντάχθηκε ο Πρόεδρος. 

Αν υπάρχουν περισσότερες από δύο απόψεις, εκείνοι 
που ακολουθουν την άποψη με λιγότερες ψήφους είναι 
υποχρεωμένοι να προσχωρήσουν σε μία από τις επικρατέ¬ 
στερες. 

Επίσης δεν επιτρέπεται στα μέλη που συμμετέχουν στις 
συνεδριάσεις να κοινοποιούν σε κανένα τον τρόπο που 
ψήφισαν τα υπόλοιπα μέλη. 

9. Οι γνωμοδοτήσεις διατυπώνονται στα πρακτικά και 
υπογράφονται από τον Πρόεδρο και τον Γραμματέα. Στα 
πρακτικά αναγράφονται επίσης τα ονόματα των παρόντων 
τακτικών και αναπληρωματικών μελών. 

10. Το έργο της αλληλογραφίας για λογαριασμό του 
Συμβουλίου είναι καθήκον του Προέδρου. Δημόσια αρχή ή 
Υπηρεσία ή Νομικά Πρόσωπο Δημοσίου Δικαίου είναι υπο¬ 
χρεωμένα να παρέχουν χις ζητούμενες πληροφορίες. 

11. Τα αναγκαία βιβλία που τηρούνται με μέριμνα του 
Γ ραμματέα του Συμβουλίου είναι τα παρακάτω: 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο πρακτικών των συνεδριάσεων. 

γ) Βιβλίο διεκπεραίωσης των επί αποδείξει παραδιδάμε- 
νων εγγράφων. 


δ) Βιβλίο τηλεφωνικών κλητεΰσεων. 

Τα τηρούμενα βιβλία αριθμσύνται και μονογράφονται 
ανά φύλλο από Γ ραμματέα και θεωρούνται από τον Πρόε¬ 
δρο στο τέλος. 

Το Συμβούλιο λειτουργεί σύμφωνα με τις ισχύουαες 
διατάξεις περί συλλογικών οργάνων. 

Άρθρο 3ο 
Αρμοδιότητες 

Το Συμβούλιο γνωμοδοτεί για τα θέματα αρμοδιοτήτων 
του Υπουργείου Αιγαίου που προβλέπονται από το Π.Δ. 
1 /86 ίάρθοο 2, παρ. 3, περίπτωση ζ). για τα οποία, σύμ¬ 
φωνα με τις κείμενες διατάξεις απαιτείται γνώμη τεχνικού 
συμβουλίου καθώς επίσης και για άλλα ανάλογα θέματα, 
που παραπέμπονται για γνωμοδότηση από τον Υπουργό 
Αιγαίου. 

Άρθρο 4ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση με μέριμνα του Υπουργείου Αι¬ 
γαίου να δημοσιευθεϊ στην Εφημερίδα της Κυβερνή- 
σεως. 

Μυτιλήνη, 24 Νοεμβρίου 1995 

ΟΙ ΥΠΟΥΡΓΟ! 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

ΑΠ. -Αθ. ΤΣΟΧΑΤΖΟΠΟΥΛΟΣ ΑΝΤ. ΚΟΤΣΑΚΑΣ 
-♦- 

Αριθ. 35551/13691 (5) 

Σύσταση τεσσάρων (4) προσωρινών οργανικών θέσεων 
στον Ο.Σ.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 13 του άρθρου 25 του Ν. 2190/94 (Α' 28). 

β. Του Β.Δ. 532/72 «Περί ιδρύσεως του Οργανισμού Σι¬ 
δηροδρόμων Ελλάδος (Ο.Σ.Ε.) ισχυουσών διατάξεων··. 

γ. Του Π.Δ. 59/85 «Δομή, ρόλος και τρόπος διοίκησης 
και λειτουργίας της Κοινωνικοποιημένης Επιχείρησης 
Ο Σ.Ε.». 

δ. Του άρθρου 92 του Υπηρεσιακού Οργανισμού του 
Ο.Σ.Ε., όπως αυτά ισχύει. 

στ) Του άρθρου 29Α του Ν. 1558/85, που προστέθηκε 
με το άρθρο 27 του Ν. 2081/92, σχετικά με τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Τη με αριθ. 17645/1930/29.6.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Μεταφορών και Επικοινωνιών «Κατανομή απολυθέ- 
ντων της ΟίΥΜΡΙΟ ΟΑΤΕΒΙΝΟ £.Α., που κρίθηκαν επανα- 
προσληπτέοι από την επιτροπή του άρθρου 26 του Ν. 
2190/94. 

3. Τη με αριθ. 39751/4163/8.12.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Μεταφορών και Επικοινωνιών «Καθορισμός αριθμού 

θέσεων στο Ο.Σ.Ε., που θα καλυφθούν με επαναπρόσ- 
ληψη απολυθέντων από την Εταιρεία ΟΕΥΜΡΙΟ ΟΑΤΕΒ- 
ΙΝΟ 8.Α.». 

4. Τη με αριθ. 22482/2277/13.7.95 κοινή απόφαση 
των Υπουργών Οικονομικών και Μεταφορών και Επικοινω¬ 
νιών, με την οποία καθορίστηκε ο αριθμός των επανα- 
προσλαμβανομένων υπαλλήλων της ΟΕΥΜΡΙΟ ΟΑΤΕΒΙΝβ 
3.Α. στον Ο.Σ.Ε., εντός του δεύτερου εξαμήνου του 
1995, σε δεκαέξι (16) (8 685). 

5. Το με αριθ. 278410/6.9.95 έγγραφο του Ο.Σ.Ε., με 
το οποίο επισημαίνεται η ανάγκη σύστασης τεσσάρων (4) 
προσωρινών οργανικών θέσεων στους κλάδους « Φυλάκων 
Εγκαταστάσεων» και «Τεχνιτών Ηλεκτρολόγων του Τμή¬ 
ματος Ηλεκτρικών Εγκαταστάσεων. 

6. Το γεγονός ότι από τις διατάξεις της απόφασης αυτής 
προκαλείται ετήσια δαπάνη ύφους 21.476.000 δρχ., η 
οποία θα βαρύνει το Κεφάλαιο Α/4 {Αποδοχές Προσωπι¬ 
κού) του Τακτικού Προϋπολογισμού του Ο.Σ.Ε., αποφασί¬ 
ζουμε: 

1. Συνιστώνται τέσσερις {4} προσωρινές οργανικές θέ¬ 
σεις στον ΟΡΓΑΝΙΣΜΟ ΕΛΛΑΔΟΣ (Ο.Σ.Ε.), κατά κλάδο, 
ως εξής: 

- ΦΥΛΑΚΩΝ ΕΓΚΑΤΑΣΤΑΣΕΩΝ 2 θέσεις 
-ΤΕΧΝΙΤΩΝ ΗΛΕΚΤΡΟΛΟΓΩΝ ΤΜΗΜΑΤΟΣ ΗΛΕ¬ 
ΚΤΡΙΚΩΝ ΕΓΚΑΤΑΣΤΑΣΕΩΝ 2 θέσεις. 

Οι παραπάνω θέσεις θα καλυφθούν απο επαναπροσ- 
λαμβανομένους υπαλλήλους, που είχαν απολυθεί από την 
ΟΕΥΜΡίΟ 0ΑΤΕ8ΙΝ6 8.Α. 

2. Οι κατά τα παραπάνω συνιοτωμένες θέαεις καταργού- 
νται αυτοδίκαια στην περίπτωση που δεν καλυφθούν κα¬ 
θώς και οτην περίπτωση που κενωθούν με την, για οποιον- 
δήποτε λόγο, αποχώοηση του προσωπικού που θα τις κα¬ 
ταλάβει . 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Αθήνα, 13 Νοεμβρίου 1995 

οι ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. - Αθ. ΤΣΟΧΑΤΣΟΠΟΥΛΟΣ ΑΛΕΗ. ΠΑΠΑΔΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓ. ΒΕΝΙΖΕΛΟΣ 
- 1 - 

Αριθ. 40700 (6) 

Τροποποίηση της συστατικής πράξης της δημοτικής επι¬ 
χείρησης «Δημοτική Επιχείρηση Τεχνικών Έργων Περι¬ 
στεριού». 

Ο ΠΕΡΙΦ/ΚΟΣ Δ/ΝΤΗΣ ΑΘΗΝΩΝ 
Έχοντας υπόψη: 

1. Την αριθ 12562/94 απόφαση της Ν. Δυτικής Αττικής 
με την οποία συστήθηκε αμιγής δημοτική επιχείρηση με 
την επωνυμία «Δημοτική Επιχείρηση Τεχνικών Έργων Πε¬ 
ριστεριού». 

2. Τις διατάξεις των άρθρων 260 έως 267, 270, 274 και 
287 του Π.Δ. 323/89 (Δ.Κ.Κ.) όπως τροποποιήθηκαν με 
τις όμοιες των παρ. 10,11,12 και 13 του άρθρου 5 του Ν. 
2307/95. 

3. Την 25027/84 απόφαση του Υπουργού Εσωτερικών 
που δημοσιεύθηκε στο 244/19.4.84 ΦΕΚ τ.Β'. 


4. Την 1116/95 απόφαση του Δημοτικού Συμβουλίου 
του Δήμου Περιστεριού, αποφασίζουμε: 

Τροποποιούμε τα άρθρα 1 και 2 της 12562/94 (ΦΕΚ 
455/16.6.94) απόφασης της Νομάρχου Δυτικής Αττικής 
ως εξής: 

1. Συστήνουμε στο δήμο Περιστερίου Αττικής δημοτική 
επιχείρηση με την επωνυμία «Δημοτική Αναπτυξιακή Τε¬ 
χνική Επιχείρηση Περιστεριού» (Δ. Α.Τ.Ε.Π.) ως ίδιο νομικό 
πρόσωπο ιδιωτικού δικαίου σύμφωνα με τις διατάξεις 
«περί Αμιγών Δημοτικών η Κοινοτικών Επιχειρήσεων» των 
άρθρων 260 έως 267, 270, 274 και 287 του ΚΔΚ (Π.Δ. 
323/89) των οικείων άρθρων του Νόμου 2130/93 και του 
1558/85 (Κυβέρνηση και Κυβερνητικά Όργανα) όπως συ¬ 
μπληρώθηκαν με τις όμοιες του αρ. 27 του Ν. 2081/92 
(άρθρο 29Α' του Ν. 1558/85). 

2. Σκοπός: Σκοπός της επιχείρησης είναι η οικονομική, 
κοινωνική και πολιτιστική ανάπτυξη της πόλης και της ευ¬ 
ρύτερης περιοχής, με την εκτέλεση ανάλογων έργων υπο¬ 
δομής συμπεριλαμβανομένου του έργου υποδομής δι¬ 
κτύου φυσικού αερίου και την οικονομική εκμετάλλευση 
των έργων αυτών, η παραγωγή αγαθών και υπηρεσιών που 
έχουν σκοπό την εξυπηρέτηση του κοινού και η ανάπτυξη 
δραστηριοτήτων για την πραγματοποίηση εσόδων. 

Ο γενικός αυτός σκοπός εξειδικεύεται σε καταστατι¬ 
κούς σκοπούς οι οποίοι είναι: 
α) Η στήριξη του Δήμου στο αναπτυξιακό του έργο, 
β) Η κατασκευή και η συντήρηση έργων υποδομής στην 
περιοχή του Δήμου, συμπεριλαμβανομένου του έργου 
υποδομής δικτύου φυσικού αερίου. 

γ) Η ανάληψη παρόμοιων έργων οε άλλους Δήμους και 
Κοινότητες. 

δ) Η ανάληψη εργολαβιών για την κατασκευή κατοικιών 
στα πλαίσια ενός κοινωνικού στεγαστικού προγράμμα¬ 
τος. 

ε) Η κατασκευή τεχνικών έργων κάθε είδους, που ανατί¬ 
θενται στη Δημοτική Επιχείρηση από φυσικά ή νομικά 
πρόσωπα του ιδιωτικού ή Δημόσιου τομέα. 

οτ) Η παροχή συμβουλευτικών υπηρεσιών και υλοποί¬ 
ηση ειδικών προγραμμάτων για την οργάνωση επιχειρή¬ 
σεων (δημοσίων ή ιδιωτικών) τον εκσυγχρονισμό της πα¬ 
ραγωγικής διαδικασίας, την προώθηση επιστημονικών και 
τεχνολογικών πληροφοριών και καινοτομιών, την μετα¬ 
φορά νέων επιστημονικών μεθόδων και τεχνογνωσίας. 

ζ) Δημιουργία, λειτουργία καθώς και συμμετοχή σε 
Ι.Ε.Κ., Κ.Ε.Κ., Κέντρα Ελευθέρων Σπουδών κ.λπ. 

η) Ανάληψη και υλοποίηση δραστηριοτήτων σχετικά με 
την παρακολούθηση, διαχείριση και αξιολόγηση προγραμ¬ 
μάτων και έργων. 

9) Υλοποίηση δραστηριοτήτων που αφορούν προγράμ¬ 
ματα πληροφορικής και τηλεπληροφορικής, ανάπτυξη και 
διαχείριση Τραπεζών πληροφοριών και βάσεων δεδομέ¬ 
νων, καθώς και εγκατάσταση πληροφοριακών κέντρων με 
ποικίλη θεματολογία. 

ι) Υλοποίηση δραστηριοτήτων προβολής, διαφήμισης 
και εκδόσεων (επιστημονικών, πληροφοριακών κ.α.) και 
οργάνωσης συνεδρίων, εκδηλώσεων κ.λπ. 

ια) Η Επιχείρηση μπορεί να συστήνει και να συμμετέχει 
με νομικά και φυσικά πρόσωπα δημοσίου και ιδιωτικού το¬ 
μέα, σε κοινοπραξίες και εταιρείες οποιοσδήποτε μορ¬ 
φής, να συνεργάζεται με επιχειρήσεις δημόσιες ή ιδιωτι¬ 
κές, κατασκευαστικούς κ.α. φορείς, οργανισμούς κοινής 
ωφέλειας κι άλλα νομικά πρόσωπα δημοσίου ή ιδιωτικού 

δικαίου και ιδιώτες, στην Ελλάδα και στο εξωτερικά και γε¬ 
νικά να προβαίνει σε πράξεις απαραίτητες ή χρήσιμες για 
την πραγματοποίηση των σκοπών της. 

ιβ) Η Επιχείρηση μπορεί να αναθέτει στο σύνολο ή κατά 
τμήματα τις τεχνικές ή μη εργασίες, μελέτες, έργα, προϊό¬ 
ντα και υπηρεσίες που αναλαμβάνει ή προγραμματίζει, σε 
νομικά πρόσωπα δημοσίου ή ιδιωτικού δικαίου ή φυσικά 
πρόσωπα, συνεταιρισμούς, τεχνικές εταιρείες και κοινο¬ 
πραξίες, κατασκευαστικούς φορείς (κοινωνικοποιημέ¬ 
νους ή όχι), κοινωφελείς οργανισμούς κ.λπ. 

ιγ) Η εταιρεία μπορεί να υποβάλλει και να υλοποιεί προ¬ 
γράμματα. είτε νσ συμμετέχει σε δίκτυα επιστημονικής 
και τεχνικής συνεργασίας μέσα στα πλαίσια κοινοτικών 
πρωτοβουλιών και κοινοτικών χρηματοδοτικών μέσων. 
Επίσης να συμμετέχει και να διαχειρίζεται αναπτυξιακά και 
άλλα προγράμματα και πρωτοβουλίες που εκπορεύονται 
και συγχρηματοδοτούνται από την Ευρωπαϊκή Ένωση και 
άλλους διεθνείς οργανισμούς. 

ιδ) Η ίδρυση εκμετάλλευση ξενοδοχειακών μονάδων και 
χώρων κατασκήνωσης, 03πτριπ95, είτε για την εξυπηρέ¬ 
τηση των δημοτών, είτε για την δημιουργία εσόδων. 

ιε) Η εκπόνηση παντός είδους ερευνών, δημοσκοπή¬ 
σεων και μελετών (οικονομοτεχνικών, αναπτυξιακών, πε¬ 
ριβαλλοντικών, τεχνικών, κλαδικών, οργάνωσης κ.λπ.). 

ιστ) Η παροχή οργανωμένων τεχνικών υπηρεσιών συ¬ 
ντήρησης (ηλεκτρολογικών - υδραυλικών - θέρμανσης - 
κλιματισμού - συντήρηση στεγασμένων χώρων - απολυ¬ 
μάνσεων - αποφράξεων - εξυπηρέτησης πολυκατοικιών 
κ.λπ.) με δυνατότητα σύναψης συμβάσεων με εξωτερικά 
συνεργεία (ιδιώτες - τεχνίτες - εταιρείες). 

Τα υπόλοιπα άρθρα (3,4, 5, 6, 7, 8, 9 και 10) παραμέ¬ 
νουν ως έχουν. 

Κάλυψη Δαπάνης: 

Με την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου. 

Η παρούσα να δημοοιευθεϊ στην Εφημερίδα της Κυβερ- 
νήσεως. 


Αθήνα, 28 Νοεμβρίου 1995 

Ο Περιφερειακός Διευθυντής 
ΔΗΜ. ΚΑΤΡΙΒΑΝΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη Φ. 7798/8408/23.8.1995 Υπουργική απόφαση η 
οποία δημοσιεύθηκε στο ΦΕΚ 768/6.9.1995 (τεύχος Β') 
διορθώνεται το όνομα πατρός απά το λανθασμένο ΝΑΣ- 
ΣΟΥΝΑ ΑΛΕΞΑΝΡΑ - ΡΟΖΑ του ΠΑΥΛΟΥ στο ορθό ΝΑΣ- 
ΣΟΥΝΑ ΑΛΕΞΑΝΔΡΑ - ΡΟΖΑ του ΤΟΜΟΥΣΑΓΚΕ - ΠΑΥ¬ 
ΛΟΥ - ΣΑΛΟΓΚΟ. 


(Από το Υπ. Εσωτ/κών, Δημ. Δ/σης & Αποκ/σης) 


- ♦- 

( 8 ) 

Στη Φ,28593/15867/11.9.95 απόφαση Υπουργού 
Εσωτερικών που αφορά πολιτογράφηση των ομογενών 
αλλοδαπών 

α) ΣΟΥΒΑΡΙΔΗ Ιωάννη - Βασιλείου του Στεφάνου 
β) ΣΟΥΒΑΡΙΔΗ Δέσπιονας συζ. Ιωάννη-Βασιλείου 
γ) ΣΟΥΒΑΡΙΔΗ Αικατερίνη του Ιωάννη-Βασιλείου και 
δημοοιεύθηκε στο ΦΕΚ 791/13.9.1995 (τεύχος Β'), διορ¬ 
θώνεται ως προς το κύριο όνομα του (α'), ως προς το 
όνομα συζύγου της (β) και ως προς το όνομα του πατέρα 
της (γ) από το εσφαλμένο «Ιωάννης - Βασίλειος» στο ορθό 
«Ιωάννης». 


(Από το Υπ. Εοωτ/κών, Δημ. Δ/σης & Αποκ/σης) 


Στη Φ.12.1/Β3/5414 απόφαση του Υπ. Εθν. Παιδείας 
και θρησκευμάτων που δημοοιεύθηκε στο ΦΕΚ 953/ 
20.11.95 και αφορά την συμπλήρωση οποφάσεων κοστο¬ 
λόγησης των δωρεάν διατιθεμένων συγγραμμάτων στους 
φοιτητές των ΑΕΙ για τα ακαδημαϊκά έτη; 1994-95,1993- 
94, 1991-92 και 1992-93 επιφέρεται π πιο κάτω διόρ¬ 
θωση: στη σελίδα 12396, στη διόρθωση σφάλματος ΚΙΟ- 
ΧΟΣ Π. του τίτλου του συγγράμματος με α/α 125 της σελ. 
7457 αντικαθίσταται η λανθασμένη φράση: «στο σωστό: 
ΔΗΜΟΓΡΑΦΙΑ ΕΙΣΑΓΩΝΗ ΣΤΗΝ ΔΗΜΟΓΡΑΦΙΚΗ ΕΠΙ¬ 
ΣΤΗΜΗ τ.Β'» με τη σωστή φράση: «στο σωστό: ΔΗΜΟ¬ 
ΓΡΑΦΙΑ ΔΗΜΟΓΡΑΦΙΚΗ ΑΝΑΛΥΣΗ τ. Β ». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


» 

Διεύθυνση : 

Καηοδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 1 

Ταχ. Κώδικας 

104 32 


ΤΕΙΕΧ 

22.3211 ΥΡΕΤΘΗ 

λειτουργούν καθημερινά από ο.ΟΟ' έως 13.00 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τπλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48,188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52.48,141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ : 52,25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΊΊυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩ Σ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕ Σ 

Κωδικός αριθ. κατάθεσης στο Δημόσιο Ταμείο 2531 ^ | | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ 

Δρχ. 

20.000 

Δρχ. 

1.000 

β) » » 

» 

Β’ 

* 

40.000 

» 

2.000 

ν) » » 

» 

Γ* 


10.000 

» 

500 

0) » » 

» 

Δ' 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 


. 10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 


3.000 

» 

150 

ι) » » 

» 

Α.Ε.&Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















